**Mór Városi Önkormányzat Képviselő-testületének**

**249/2025. (VII.17.) határozata**

**a köztisztviselők részére nyújtható cafetéria-juttatások 2025. évi összegének módosítása tárgyában**

Mór Városi Önkormányzat Képviselő-testülete megtárgyalta a köztisztviselők (ideértve a polgármesteri hivatal állományában lévő ügykezelőket és gépjárművezető munkavállalót is) részére nyújtható cafetéria-juttatásokra vonatkozó előterjesztést, és a 2025. július 1-jétől alkalmazandó cafetéria keretösszeg mértékét az alábbiak szerint hagyja jóvá:

A Magyarország 2025. évi központi költségvetéséről szóló 2024. évi XC. törvény 64. § (3) bekezdésével, valamint a közszolgálati tisztviselőkről szóló 2011. évi CXCIX. törvény és a közszolgálati tisztviselők részére adható juttatásokról és egyes illetménypótlékokról szóló 249/2012. (VIII. 31.) Korm. rendelet rendelkezéseivel összhangban a köztisztviselőket (ideértve a polgármesteri hivatal állományában lévő ügykezelőket és gépjárművezető munkavállalót is) megillető cafetéria-juttatás 2025. évi éves keretösszegét bruttó 372.500,- Ft/fő/év összegben határozza meg 2025. július 1. napjától, melynek fedezete a 2025. évi költségvetésben biztosított.

Határidő: azonnal

Felelős: jegyző(Pénzügyi Iroda)

Fenyves Péter Dr. Taba Nikoletta

polgármester jegyző